Donald Duck

**Donald Duck** er en serie som har vært viktig for den norske tegneseriekulturen siden det ble publisert i 1948. I stor grad er dette historier fra USA, Italia, Nederland, eller andre land. Men enkelte av historiene som utgis er også skapt av norske forfattere og tegnere.

For en liste over norske donaldhistorier besøk Norske Donald-historier (liste).

## Historien i Norge

De første årene ble Donaldblader bare utgitt en gang i måneden, men i 1956 til 58 ble det litt oftere, og i 1959 ble det utgitt en utgave ukentlig. Den ukentlige utgivelsen holder seg gående også til idag, men siden 2015 blir bare annenhvert nummer blir sluppet i butikker. De andre bladene er bare tilgjengelige for abonementer.

De første årene gjorde Helene Kløvstad mesteparten av arbeidet med å oversette Donald-historiene til norsk. I 1962 ble arbeidet overtatt av Vivi Aagaard som arbeidet helt frem til 1989. Det var Under Aagaards periode historien *Eggmysteriet* først ble oversatt til norsk, og derfor var det hennes valg å fremstille befolkningen av firkantdalen med nynorsk språk. Hun introduserte også en del "donaldiserte" stedsnavn, som "tullersmo fengsel".

I 1968 ble Donaldistene stiftet, en tegneserieforening som fungerer som et samhold mellom Donald-fans.

### Historien om norske skapere

Det kan se ut til at den første helnorske Donaldhistorien var *Manko i regnskapet* som ble utgitt i Norge i 1969, skrevet av Ernst Gervin og tegnet av Alf Næsheim. Historien *Automat-mysteriet*, også skrevet av Næsheim ble sluppet ut året før, men det er ukjent hvem som forfattet historien. På slutten av 1970-tallet ble det produsert en del historier av norske skrivere som Håkon Aasnes og Bomann-Larsen-brødrene, men få av disse ble tegnet av nordmenn, og en god del av dem var korte historier på 1-5 sider.

Den neste store norske donaldskaperen, Olaf Moriarty Solstrand, dukket ikke opp før 2003. Men allerede i 2005 begynte tre nye skapere å lage donaldhistorier. Arild Midthun startet i juli 2004 med å lage forsider til donald-bladene, men begynte allerede neste år å tegne historier skrevet av andre, spesielt Knut Nærum og Tormod Løkling. I 2010 begynte også Gaute Moe å forfatte historier, men han jobbet hovedsakelig for den nederlandske publikasjonen. Det første av hans lengre historier ble publisert i Norge i 2012. Allerede innen 2013 hadde Midthun og Moe skapt sammenlagt over 190 historier. Innen 2022 var minst 650 historier produsert med minst en norsk deltager, men flesteparten av Moe.

#### Liste over norske skapere

Under følger en liste over nordmenn som har vært Donald-skapere, og har deltatt på minst 10 historier (ikke inkludert 1-sidere). Listen er rangert kronologisk.

* Tor Bomann-Larsen (forfatter): 1972 - 79. 38 historier.
* Terje Bomann-Larsen (forfatter): 1974 - 79. 25 historier
* Håkon Aasnes (tegner): 1977 - 80, + 2013. 12 historier
* Olaf Moriarty Solstrand (forfatter): 2003 - 2016. 62 historier
* Tommy Kvarsvik (forfatter): 2005- 13, +2018. 11 historier
* Arild Midthun (tegner og forfatter): 2005 - *[pågår]. Minst 160 historier*
* Tormod Løkling (forfatter): 2005 - *[pågår]. minst 48 historier*
* Terje Nordberg (forfatter): 2008 - 2020. 64 historier
* Knut Nærum (forfatter): 2009 - *[pågår] minst 52 historier*
* Gaute Moe (forfatter): 2010 - *[pågår]* *minst 307 historier, 162 utgitt på norsk.*
* Aleksander Kirkwood Brown (forfatter): 2016 - *[pågår], minst 18 historier.*

### De første publikasjonene

* Donald Duck & Co: 1948
* Donald Ducks Show: 1957, irregulær utgivelse som startet med en publikasjon i året, men siden 2005 har publisert 6 ganger årlig.
* Donald Pocket: 1968
* Donald Duck Julealbum: 1968, årlig utgivelse
* Onkel Skrue: 1976 - 2001
* Skrue Pocket: 1984 - 2010
* De komplette årgangene: 1998 - 2019
* Mikke Mus månedshefte: 1980, avsluttet i 2009.

## Hendelser og prosjekter

I Norge har det pågått en rekke forskjellige prosjekter omkring Donald Duck og bladene.

Fra 2016 har Arild Midthun laget historier hvor han "donaldiserer" og parodierer en norsk by. En rekke bykart er også publisert med nye stedsnavn. Gå til Donald-historier fra Norge (liste) for en liste over disse historiene, eller se galeriet for kartene.

For å feire 70-årsjubileet, åpnet Donald-redaksjonen 10. Nov 2018 en egen midlertidig butikk bare for Donaldblader. Den ble holdt på Karenslyst Allé 7 på Skøyen frem til 5.desember. Kriminalforfatteren Jørn Lier Horst deltok 17.nov for å snakke om hvordan Donaldblader inspirerte ham til yrket som forfatter.

I 2024 ble en rekke utenlandske historier oversatt på ny med dialekt. Hovedsakelig trøndersk, bergensk, stavangersk og nordsamisk.

## Samlingsutgivelser

Under fører en liste over publiserte samlinger av norske Donaldhistorier.

## Galleri

Inngangen til den midlertidige Donald-butikkenDigital flyer for Horsts oppmøte 17.novDen digitale flyeren til butikken brukte en modernisert versjon av det første DonaldbladetDonaldkart fra 2018. Fremstiller Stavanger som StavanderDonaldkart fremstiller Trondheim som TrandheimDonaldkart fremstiller Hamar som HahahamarDonaldkart fremstiller Fredrikstad som FjærdrikstadDonaldkart fremstiller Bergen som Bææregn
## Fotnoter

1. ↑ http://www.kvakk.no/2007/10/donald-duck-co/
2. ↑ https://www.dn.no/d2/han-har-norsk-rekord-i-disney-historier/1-1-1927867
3. ↑ https://snl.no/Donald\_Duck#-Norske\_Donald-skapere
4. ↑ https://kommunikasjon.ntb.no/pressemelding/na-kan-du-fa-en-bit-av-andeby-midt-i-oslo-norges-forste-donald-duck-butikk-popper-opp-pa-skoyen?publisherId=7154035&releaseId=17856364
5. ↑ http://www.minetegneserier.no/pls/htmldb/f?p=100:6:0:VIEW::6:P6\_UTGIVELSER\_ID,P6\_CS:66163,423D3F32E7CE1317
6. ↑ http://www.minetegneserier.no/pls/htmldb/f?p=100:6:0:VIEW::6:P6\_UTGIVELSER\_ID,P6\_CS:66164,06B79DBF41089D6A
7. ↑ http://www.minetegneserier.no/pls/htmldb/f?p=100:6:0:VIEW::6:P6\_UTGIVELSER\_ID,P6\_CS:68127,551CD367A6B4A64D
8. ↑ http://www.minetegneserier.no/pls/htmldb/f?p=100:6:0:VIEW::6:P6\_UTGIVELSER\_ID,P6\_CS:135263,F0F9B74951F89923
9. ↑ http://www.minetegneserier.no/pls/htmldb/f?p=100:6:0:VIEW::6:P6\_UTGIVELSER\_ID,P6\_CS:135881,CED3ED7E819D9BC1#horizontalTab1